史可程

史可程（），字赤豹，號蘧庵，河南開封府祥符縣人，錦衣衛籍，明末政治人物。史可法弟。

生平
崇禎十二年（1639年）己卯科順天鄉試第九十七名舉人，十六年（1643年）中式癸未科會試第六十四名，二甲第十名進士。刑部觀政，授翰林院庶吉士《崇禎十六年癸未科進士履歷便覽》：史可程，曾祖德芳，錦衣衛百户；祖應利，庠生；生祖應元，萬曆甲午舉人；父本质，廪生。蘧菴，書四房，辛亥年正月二十四日生。錦衣衛籍河南祥符人，己卯九十七名，會試六十四名，二甲十名。刑部觀政，本年授翰林院庶吉士。。

李自成攻陷京師，投降叛軍。李自成敗退後，又重歸南明，至南京居住。南明弘光帝朝廷議定從賊之罪，史可程被列為“另存再議者”名單《明史·卷275》：時方治從賊之獄，倣唐制六等定罪。學龍議定，以十二月上之。……其另存再議者：給事中翁元益、郭充，庶吉士魯瑮、吳爾壎、史可程、王自超、白胤謙、梁清標、楊棲鶚、張元琳、呂崇烈、李化麟、朱積、趙熲、劉廷琮，吏部郎中侯佐，員外郎左懋泰，禮部郎中吳之琦，兵部員外郎鄒明魁，行人許作梅，進士胡顯，太常博士龔懋熙及王之牧、王皐、梅鶚、姬琨、朱國壽、吳嵩胤二十八人也。。不久寄居宜興去世漢籍電子文獻資料庫-明人傳記資料索引 ,1070：史可程，可法弟。崇禎十六年進士，選庶起士。京師陷，降賊，賊敗降明，後南歸，居南京，旋流寓宜興卒。「內院票諭稿：內院票：仰諭總河標下旗鼓都司守備危列宿知悉：今有庶吉士史可程，潛行出京，密走東路，朝廷恩待本官可程甚厚，卽其兄見在南京，尙未來歸，何關弟事？若因此畏懼，隱避水鄕，或覓便南行，先藏舟艦，波深浪黑，險阻艱難，有負國家待士之心，亦非可程自全之道。若遣人追索，耳目昭彰，恐他日相逢，有乖大體。□□本官都司前去多方物色，勸諭還京，當禮待如初，不露形迹。倘久無音信，勢必上聞。是可程一人先開大釁，勿謂內院今日不早傳也。聞庶常家（僑）寓家眷，見在靑縣，本官該都司到彼安插妥當，令該縣官吏用心炤卽□管，訪得庶常下落，作速跟尋同來，回不得草率回報，取究不便。須票。順治元年八月十九日限□日繳」。《明清史料丙編》第五本內院票諭稿。

著作
史可程工詩，有《浮叟詩集》。《晚晴簃詩匯》錄其詩一首民國·徐世昌《晚晴簃诗汇》（卷22）：史可程，字赤豹，号蘧庵，大兴人。明崇祯癸未进士，改庶吉士。有《浮叟诗集》。。

广陵先兄阁部墓下作
一抔乾净地，洒血酹孤樽。
雁序沦黄土，荪枝乾白门。
蛇龙缠日月，箕尾正乾坤。
浩气今何许，空嗟五丈原。
烈风梅岭肃，高会自平山。
方拾迷楼烬，谁寻遗镞斑。
雨垣颓似蕢，江月晕如环。
披发疑公下，苍茫羽檄间。

家族
曾祖史德芳（錦衣衛百戶）；祖父史應利（庠生）、生祖史應元（萬曆甲午舉人）；父史本質（廪生）。

 注釋 

K
Category:祥符人
Category:明朝刑部觀政
Category:明朝庶吉士
Category:明朝詩人
Category:明遗民